CELEX: 62010CO0136
Language: sk
Date: 2011-04-08 00:00:00
Title: Uznesenie Súdneho dvora (piata komora) z 8. apríla 2011. # Daniel Ionel Obreja proti Ministerul Economiei şi Finanţelor a Direcţia Generală a Finanţelor Publice a judeţului Mureş (C-136/1O) a Ministerul Economiei şi Finanţelor a iní proti SC Darmi SRL (C-178/10). # Návrhy na začatie prejudiciálneho konania: Curtea de Apel Târgu-Mureş - Rumunsko. # Článok 104 ods. 3 prvý pododsek rokovacieho poriadku - Vnútroštátne zdanenie - Článok 110 ZFEÚ - Daň za znečistenie uložená pri prvom prihlásení motorových vozidiel do evidencie. # Spojené veci C-136/10 a C-178/10.

Uznesenie Súdneho dvora (piata komora) z 8. apríla 2011 – Obreja/Ministerul Economiei şi Finanţelor a Direcţia Generală a Finanţelor
            Publice a judeţului Mureş a Ministerul Economiei şi Finanţelor a i./Darmi
      (spojené veci C‑136/10 a C‑178/10)
      „Článok 104 ods. 3 prvý pododsek rokovacieho poriadku – Vnútroštátne zdanenie – Článok 110 ZFEÚ – Daň za znečistenie životného prostredia uložená pri prvom prihlásení motorových vozidiel do evidencie“
      Daňové ustanovenia – Vnútroštátne zdanenie – Daň za znečistenie životného prostredia zaťažujúca motorové vozidlá pri ich prvom prihlásení do evidencie na vnútroštátnom
         území (článok 110 ZFEÚ) (pozri body 20 – 25 a výrok)
      
      Predmet
      
         
               Návrh na začatie prejudiciálneho konania – Curtea de Apel Târgu‑Mureş – Prihlásenie ojazdených vozidiel, ktoré už boli predtým
                  prihlásené do evidencie v iných členských štátoch, do evidencie – Environmentálna daň zaťažujúca motorové vozidlá pri ich
                  prvom prihlásení do evidencie v členskom štáte – Súlad vnútroštátnej právnej úpravy s článkami 23 ES, 25 ES a 90 ES – Prípadná
                  výnimka na základe článku 174 ES
               
            Výrok
      Článok 110 ZFEÚ sa má vykladať v tom zmysle, že bráni tomu, aby členský štát zaviedol daň za znečistenie životného prostredia
         zaťažujúcu motorové vozidlá pri ich prvom prihlásení do evidencie v tomto členskom štáte, ak je toto daňové opatrenie stanovené
         takým spôsobom, že odrádza od toho, aby sa v tomto členskom štáte uvádzali do prevádzky ojazdené vozidlá zakúpené v iných
         členských štátoch, pričom neodrádza od nákupu ojazdených vozidiel rovnakého veku a rovnakého opotrebenia na vnútroštátnom
         trhu.